open-index/open-wikipedia-markdown huggingface dataset:
Herennius Etruscus

**Herennius Etruscus** (227–251 pKr) oli Rooma keisri Deciuse kaaskeiser aastal 251. 

## Elulugu
Herennius Etruscus sündis 227. aastal Pannoonias. Tema isa oli tulevane Rooma keiser Decius ja ema Herennia Cupressenia Etruscilla. Tal oli veel noorem vend Hostilianus, kes oli ka lühikest aega Rooma keiser. 

Kui Decius 249. aastal keisriks sai, kuulutati Herennius tema troonipärijaks. Nende valitsusajal oli keisririigil pidevaid probleeme barbarite rünnakutuega. 251. aasta mais kuulutati Herennius Deciuse kaaskeisriks. 

250. aastal alustasid goodid Cniva juhtimisel rünnakut Rooma vastu. Herennius läks neile avangardiga vastu, Decius tuli peaarmeega järele. Võideldi paar lahingut. Nikopolise lahingus saavutasid võidu roomlased, Beroe lahingus goodid. Decius ja Herennius otsustasid siis Möösias armee reorganiseerida ning valmistuda järgmiseks rünnakuks gootide vastu.

251. aasta juunis kohtusid samad armeed Abrituse lahingus. Herennius hukkus võitluse algusjärgus vibunoole tabamusest. Oma poja surmast kuuldes pidas Decius sõduritele kõne, öeldes: "Ärge leinake. Ühe sõduri surm pole suur kaotus vabariigile." Decius asus rünnakule ning goodid taganesid soisele pinnale. Rooma sõdurid takerdusid muda sisse, goodid piirasid roomlased ümber ja hävitasid nad. Lahingus hukkus ka Decius. 

## Tagajärjed
Pärast lahingut pidi ohvitser Trebonianus Gallus gootidega häbistava rahulepingu sõlmima. Ta kuulutati 251. aasta juunis keisriks. Hostilianus, kes oli Rooma jäänud, adopteeriti Galluse poolt, kuid suri samal aastal katku. 

Rooma senat andis Herenniusele ja Deciusele pärast surma jumala staatuse.

## Viited
Henryk Siemiradzki

**Henryk Hektor Siemiradzki** (24. oktoober (vkj. 12. oktoober) 1843 Novobelgorod (tänapäeval Petšenihhõ), Harkovi kubermang, Venemaa Keisririik (tänapäeval Ukraina) – 23. august 1902 Strzałków, Varssavi kindralkubermang, Venemaa Keisririik (tänapäeval Poola)) oli poola maalikunstnik.

## Elulugu
Henryk Siemiradzki oli pärit poola aadlike Hipolit Siemiradzki ja Michalina Siemiradzka (neiupõlvenimega Prószyńska) perekonnast. Hipolit Siemiradzki oli Venemaa Keisririigi armee ohvitser ja alates 1871. aastast kindral. Henryk Siemiradzki lõpetas Harkovis gümnaasiumi ja astus Harkovi ülikooli matemaatika-loodusteaduskonda, mille lõpetas 1864. aastal. Kuid Siemiradzki loobus teadlaskarjäärist ja asus 1866. aastal õppima Peterburi Kunstide Akadeemias, mille lõpetas 1871. aastal. 

Alates 1872. aastast elas ta Roomas. Siemiradzki kodust kujunes poola kultuurielu keskus Roomas. Suviti viibis ta tihti oma mõisas Strzałkówis. 1873. aastal valiti ta Peterburi Kunstide Akadeemia akadeemikuks ja 1877. aastal määrati professoriks. Ta valiti veel mitme tolle aja olulise kunstiinstitutsiooni liikmeks: Berliini Kunstiakadeemia, Stockholmi Kuninglik Kaunite Kunstide Akadeemia (1879), Rooma San Luca Akadeemia (1880) ja Pariisi Académie des Beaux-Arts (1889).

## Looming
Oma akadeemilises stiilis loomingus kujutas ta põhiliselt stseene antiiksest Vana-Kreekast ja Rooma riigist ning Uuest Testamendist.

## Galerii

Pilt:Semiradsky_Christ_and_Sinner.jpg|"Kristus ja patune naine" (1873)
Pilt:Semiradsky Christ Martha Maria.jpg|"Kristus Marta ja Maarja Magdaleenaga" (1886)
Pilt:Siemiradski_Fackeln.jpg|"Nero tõrvikud" (1876)
Pilt:Taniec_wśród_mieczów.jpg|"Mõõkade tants" (1880)
Pilt:Genrich Ippolitovich Semiradsky - Roma, 1889.jpg|"Phryne Poseidoni pidustustel Eleusises" (1889)


## Viited
2022. aasta oktoobri raketilöögid Ukrainale

10. oktoobril 2022 korraldas Venemaa Ukrainas osana Venemaa sõjalisest sissetungist Ukrainasse suure hulga raketirünnakuid. Raketid tabasid tsiviilpiirkondi ja -taristut, nagu elektrijaamu, alajaamu ja sildu. 10. oktoobri hommikul teatati plahvatustest kümnetes Ukraina halduskeskustes, sealhulgas Kiievis. Viimati oli Venemaa Kiievit rünnanud juunis.

Rünnakuid on peetud Venemaa vastusammuks 8. oktoobril 2022 toimunud Krimmi silla rünnakule. Samas Ukraina Kaitseministeeriumi Luure Peavalitsuse andmetel said Venemaa väed Kremlist rünnakuteks korralduse juba 2. ja 3. oktoobril.

Kella üheteistkümneks hommikul olid kahjustada saanud 11 suure tähtsusega tsiviiltaristuobjekti kaheksas piirkonnas ning Kiievis. Ukraina energeetikaministri Herman Haluštšenko teatel sai rakettidega pihta ligi 30% riigi energiataristust. Ukrenergo hoiatas, et mitmetes linnades ei ole välistatud elektrikatkestused. Rahvusvahelisel tasandil mõisteti rünnakud hukka, Euroopa Komisjon nimetas neid "barbaarseteks" ning NATO peasekretär Jens Stoltenberg "kohutavateks ja valimatuteks". Ukraina president Volodõmõr Zelenskõi kirjeldas rünnakuid "absoluutse kurjuse" ning "terroristlikena".

## Vaata ka
* Rünnakud tsiviilisikute vastu 2022. aasta Venemaa sissetungil Ukrainasse
* Blitz
* Operatsioon Rolling Thunder
* Lahesõja õhukampaania
* Sõjakuriteod 2022. aasta Venemaa sissetungil Ukrainasse

## Viited
Purtse–Hiie tee

**Purtse-Hiie tee** (13119) asub Ida-Virumaal Lüganuse vallas Purtse külas. Tee algab Tallinna–Narva maanteelt (E20) Purtse poe kõrvalt, viib läbi männiku, Purtse keskuse (Purtse mõis) ja lõpeb mäe jalamil, kust edasi viib Liimala külla üle Purtse jõe.
Plātere raudteepeatus

**Plātere raudteepeatus** on endine raudteepeatus Lätis Riia–Ērgļi–Madona–Lubāna–Kārsava raudteel. Peatuse hoone jäi Ogre piirkonda ja Taurupe valda Plauži järve põhjakaldale.

Peatus asus Riia jaamast 74 km kaugusel.

Peatus avati 10. detsembril 1937. Sinna rajati ka reisijate tarbeks puidust ootepaviljon. Aastal 2009 suleti sealne peatus seoses raudtee sulgemisega.

## Viited

## Välislingid
* Infot peatuse kohta; fotod (*[[vene keel]]es*)
* Peatus vanal kaardil
Harduspilt

**Harduspilt** (saksa keeles *Andachtsbild*, inglise keeles *devotional image*) on 20. sajandi algul kasutusele võetud mõiste, mis hõlmab hiliskeskajal kujunenud ja üksikisiku vagaduse ja kontemplatsiooni teenimiseks mõeldud kristliku kunsti pilditüüpe, kasutamiseks vagadeks mõtisklusteks väljaspool kirikus toimuvaid jumalateenistusi. Harduspildil puudub didaktiline eesmärk, see on sageli eraldatud seda ümbritsevast narratiivist ja rõhutatult emotsionaalne kujutis, mis on mõeldud vaatlemiseks ja teatud teemade üle mõtisklemiseks, nagu Kristuse kannatuslugu, Maarja ja pühakute elusündmused, usu ja pühendumuse küsimused üldisemalt.

Nimetust on kasutatud eriti Saksamaa ja Põhja-Euroopa gootikas 14. ja 15. sajandil levinud süžeede kohta, nagu *[[Pietà]]*, puhkav Kristus, Valumees, *[[arma Christi]]*, Veronika rätt, Valurikas Neitsi jt. Harduspiltide kasutamist isikliku palve ja kontemplatsiooni toetamiseks julgustasid hiliskeskaegses Euroopas frantsisklaste ordu jutlustajad, *[[devotio moderna]]* usuliikumine ja saksa kristlikud müstikud.

## Mõistest
Mõiste on suhteliselt noor, selle võtsid saksa kunstiteaduses pärast aastat 1900 kasutusele eelkõige Georg Dehio ja Erwin Panofsky.

Dehio piiritleb harduspildid plastiliste teostena, mis ei ole ette nähtud ega sobi liturgia altariteenistuse vajadusteks. Ta paigutab sellesse gruppi *[[Pietà]]*, Valumehe, Kristuse-Johannese skulptuurigrupi, Püha Haua ning Kaitsemantlimadonna.

Panofsky defineerib harduspildi vormiliselt kui lüürilise tundetooniga kujutise, milles jutustav ajaloopilt on kokku sulanud religioosse objekti hieraatilise representatsiooniga nii, et esimene on materiaalse ja olustikulise rõhutamisega toodud vaatajale lähemale ning teine on esitatud inimlikult emotsionaalselt puudutavana. Eesmärgiks on avaldada mõju palvetaja tundmustele ja ergutada teda kontemplatiivselt süüvima kujutatusse, nii et ta saab ise justkui loo osaks. See saavutatakse üksikmotiivi isoleerimisega muust sündmusega seotud narratiivist ning selle representatsiooni inimlikult lähendavate joonte rõhutamisega. Panofsky paigutas harduspiltide alla lisaks eelnimetatutele ka Ristikandmise, põlvitava Lunastaja, Veronika räti, Kristuslapse (vastsündinuna või seisvana), puhkava Kristuse, püha perekonna, Madonna, kes on vahel koos Püha Katariina müstilise kihlusega, Kristuslapse *[[Salvator Mundi]]*na, Madonna kuusirbil, Madonna roosilehtlas, Neitsi Maarja lapsevoodis.

Ka Kolmainsuse kujutamist Armutroonina on nimetatud harduspildiks.

## Pilditüübid
* Valumees, *[[Imago pietatis|imago pietatis]]*
* *[[arma Christi]]*
* *[[Ecce homo]]*
* Veronika rätt
* Puhkav Kristus
* Kristus ja Johannes
* *[[Pietà]]*
* *[[Mater dolorosa]]*
* Kaitsemantlimadonna
* Madonna kuusirbil
* *[[hortus conclusus]]*
* Madonna roosilehtlas
* Maarja lapsevoodis
* Püha perekond
* Armutroon

## Vaata ka
* Püha hõimkond
* Jõulusõim

## Viited

## Välislingid
* Andachtsbild. - Reallexikon zur Deutschen Kunstgeschichte
* Devotional images. - Web Gallery of Art
Taurupe raudteejaam

**Taurupe raudteejaam** on endine raudteejaam Lätis Riia–Ērgļi–Madona–Lubāna–Kārsava raudteel. Jaam jäi Ogre piirkonda ja Taurupe valda Zvaigznītese külla.

Jaam asus Riia jaamast 79 km kaugusel. Jaamas oli kolm teed.

Jaam avati 10. detsembril 1937. Algne jaamahoone lasti 1944. aastal õhku. Teise maailmasõja ajal katkenud rongiliiklus taastati Riiast Taurupeni 1951. aastal. Tüüpprojekti järgi ehitatud praegune jaamahoone valmis aastal 1950. Aastal 2009 suleti Taurupe jaam seoses raudtee sulgemisega, mõned aastad enne raudtee sulgemist toimis jaam raudteepeatusena.

## Viited

## Välislingid
* Infot jaama kohta; fotod (*[[vene keel]]es*)
* Jaam vanal kaardil
Punakas narmasnutt

**Punakas narmasnutt** (*Inosperma erubescens*), vanasti punane narmasnutt (*Inocybe Patouillardi*), on šampinjonilaadsete seltsi narmasnutiliste sugukonda kuuluv liik.

Seen on mürgine, sisaldab närvisüsteemi mõjutavat mürkainet muskariini, mis võib põhjustada eluohtliku mürgistuse.

## Viited

## Välislingid
* 
* Punakas narmasnutt Eesti Loodusmuuseumi lehel
Leonardo da Vinci iseseisev sild

**Leonardo da Vinci iseseisev sild** on kinnitusvahenditeta ehitatav tarind. Lisaks kinnitusvahendite mitte kasutamisele iseloomustab seda silda omadus raskuse suurendamise korral kandejõu kasvamine. Konstruktsiooni hoiab koos hõõrde- ja raskusjõud. Ehitamise lihtsustamiseks ja suurema jäikuse tagamiseks võidakse detailide ühenduskohtadesse lõigata pooltapi laadsed sälgud.

## Ajalugu
Silla konstruktsioon omistatakse kunstnikule ja leidurile Leonardo da Vincile, kuna selle joonised on leitud tema märkmetest Codex Atlanticus (1478–1518). Algselt oli sild mõeldud ümarpuidust ja nööridest kaasaskantava konstruktsioonina sõjaväe tarbeks, kuid pole teada, kas seda päris elus ka rakendati.

Suurbritanniasse on Cambridge'i ehitatud 19. sajandil sarnast põhimõtet järgiv sild, mida kutsutakse Matemaatiliseks Sillaks.

## Pilte

Fail:Leonardo Bruecke.jpg|Prussidest ja postidest Leonardo da Vinci sild
Fail:Da vinci bridge.jpg|Versioon Leonardo da Vinci sillast Freiburgis
Fail:Leonardo da Vinci bridge Karby.jpg|Praktiliselt kasutuses Leonardo da Vinci sild
Fail:Mathematical Bridge tangents.jpg|Cambridge'i Matemaatiline sild, mille kandekonstruktsiooni detailid on paremaks eristamiseks fototöötluses värviliseks tehtud
Fail:Leonardo da Vinci bridge frame from fur sticks.jpg|Kuuselattidest Leonardo da Vinci silla raam Kõrvemaal


## Vaata ka

* puitsild
* ringtoestusega raam

## Viited
Zvaigznītes

**Zvaigznītes** on küla (*mazciems*) Lätis Ogre piirkonna Taurupe vallas.

Küla asub valla idaosas. Zvaigznītes jääb valla keskusest Taurupest 4, piirkonna keskusest Ogrest 59 ja Riiast 84 kilomeetri kaugusele.

Aastal 1937 rajati külla Riia–Ērgļi–Madona–Lubāna–Kārsava raudteele Taurupe raudteejaam, mis suleti aastal 2009.

## Viited
Ērgļi raudteejaam

**Ērgļi raudteejaam** on endine raudteejaam Lätis Riia–Ērgļi–Madona–Lubāna–Kārsava raudteel. Peatuse hoone jäi Madona piirkonda ja Ērgļi valda Ērgļisse.

Peatus asus Riia jaamast 97 km kaugusel.

Peatus avati 10. detsembril 1937. Kuna algselt ei pidanud see olema lõppjaam, vaid vahejaam, siis rajati sinna rajati reisijate ja tööliste tarbeks ajutised hooned. Jaamast edasi rajati ka raudteetamm läbi Ogre jõe oru, millele lisandus saksa okupatsiooni ajal ka sild. Nii need kui ka jaama rajatised hävisid teise maailmasõja ajal. Aastal 1951 püstitati nende asemele uus tüüpprojekti järgi ehitatud jaamahoone. Teise maailmasõja ajal katkenud rongiliiklus taastati Riiast Ērgļini 1953. aastal. Aastal 2009 suleti sealne peatus seoses raudtee sulgemisega.

Aastal 2016  omandas jaamahoone Läti bioloog ja ajakirjanik Māris Olte, kes rajas sinna restorani.

## Viited

## Välislingid

* Infot jaama kohta; fotod (*[[vene keel]]es*)
* Jaam vanal kaardil
Madona-Lubāna raudtee

**Madona**–**Lubāna raudtee** on endine raudteeliin, mis oli  algselt kavandatud Riia–Ērgļi–Madona–Lubāna–Kārsava raudtee osaks. Raudtee pikkus oli 35 kilomeetrit.

## Peatused Madona–Lubāna raudteeliinil

*  Madona
*  Prauliena
*  Visagals
*  Meirāni
*  Jaunlubāna
*  Lubāna

## Ajalugu
Laiarööpmeline raudtee Madona ja Lubāna vahel valmis aastal 1935 ja avati liikluseks 16. novembril. Raudtee ehitati sinna Lubāna metsadest puitmaterjali väljaveoks, ühtlasi pidi see aitama kohalikel suhkrupeedi kasvatajatel oma kaupa turustada. Algul loeti see Riia–Ērgļi–Madona–Lubāna–Kārsava raudtee osaks ja see pidi jätkuma Kārsavani, ka oli kavas valminud lõigust Ērgļisse viiva raudteelõigu rajamine. Projektile tegid aga lõpu Läti annekteerimine ja teine maailmasõda. Sõja ajal raudtee suleti, ent liiklus sellel taastati juba aastal 1945.

Nõukogude perioodil oli liinil vaid kohalik tähtsus. Reisiliikluseks suleti see tee aastal 1963. Kaubaliiklus jätkus seal kuni aastani 1990. Aastal 2002 anti suletud liin kohaliku omavalitsuse valdusse. Läbirääkimised liini lõplikuks sulgemiseks algasid aastal 2004, aastal 2007 raudtee demonteeriti.

## Viited
Riia–Ērgļi raudtee

**Riia**–**Ērgļi raudtee** (ametlikult **Rīga Preču**–**Ērgļi raudtee**) on raudteeliin, mis oli  algselt kavandatud Riia–Ērgļi–Madona–Lubāna–Kārsava raudtee osaks. Raudtee pikkus oli 98 kilomeetrit.

Tänapäeval on kasutusele jäänud lõik Riiast Saurieši raudteejaamani.

## Peatused Riia–Ērgļi raudteeliinil

*  Rīga Preču (Riia kaubajaam)
*  Acone (endine peatus)
*  Saurieši
*  Cekule (endine peatus)
*  Jauncekule (endine peatus)
*  Ķivuļi (endine peatus)
*  Bajāri (endine peatus)
*  Kangari (endine peatus)
*  Remīne (endine peatus)
*  Augšciems (endine peatus)
*  Kārde (endine peatus)
*  Sidgunda (endine peatus)
*  Suntaži (endine peatus)
*  Kastrāne (endine peatus)
*  Vatrāne (endine peatus)
*  Ķeipene (endine peatus)
*  Plātere (endine peatus)
*  Taurupe (endine peatus)
*  Līčupe (endine peatus)
*  Baltava (endine peatus)
*  Roplaiņi (endine peatus)
*  Ērgļi (endine peatus)

## Ajalugu
Esimene lõik raudteest valmis aastal 1935 ja viis Suntaži raudteejaamani.  See avati liikluseks 26. novembril. Aastal 1937 valmis tee Ērgļini,  Ērgļi raudteejaam kujunes ka liini lõppjaamaks. Algselt loeti seda Riia–Ērgļi–Madona–Lubāna–Kārsava raudtee osaks ja see pidi jätkuma Kārsavani, Ērgļis Madonasse viiva raudteelõigu trass oli ka välja valitud. Projektile tegid aga lõpu Läti annekteerimine ja teine maailmasõda.

Aastal 1939 alustas trassil liiklust piimarong, mis vedas Riia turule keskmiselt 6,5 tonni piima. Peamiselt pärines see piim Sidgundast ja Bajārist. Aastal 1936 suundus Suntažisse esimene turistidele mõeldud rong, aastal 1937 viis rong Ērgļisse uut aastat vastu võtma 226 inimest.

Teise maailmasõja järel liiklus seiskus. Rongiliiklus Kangarini taastati jaanuaris 1947, Suntažini aga jaanuaris 1949. Jaanuaris 1951 taastati liiklus Ķeipene, hiljem samal aastal aga Taurupe raudteejaamani. Liiklus Ērgļini taastati aastal 1953.

Nõukogude perioodil oli liinil vaid kohalik tähtsus. Aastal 1980 kavatseti Cekule ja Kangari vaheline lõik võtta kasutusele elektrirongide katsetrassina, ent kohalike elanike vastuseisu tõttu jäi see teostamata.

Ajaks, mil Läti taasiseseisvus, oli raudteetrass amortiseerunud. Kohati oli  rongide sõidukiiruseks vaid 25 km/h. Aastal 1982 kulus rongidel tee läbimiseks kaks tundi, aastal 1992 aga kolm tundi. Sellele vaatamata kasutas aastal 2005 liini 88 660 reisijat. Liini uuendamiseks raha ei eraldatud, kuna see oli transiitvedude osas tähtsusetu. Aastal 2007 korraldas üks rattapood kampaania korras võistluse jalgratta ja reisirongi vahel; jalgratas edestas rongi 45 minuti ja 22 sekundiga.

Aastal 2007 võeti ette ümberkorraldustööd, mille käigus kavandati enamus jaamadest peatusteks teha. 3. oktoobril 2007 juhtus aga Cekule juures rongiõnnetus, kui reisirong põrkas kokku kaubaautoga. See tõi kaasa rongiliikluse seiskumise. Liiklus enam ei taastunud ja aastal 2009 liin likvideeriti. Algasid ka tööd raudteerööbaste ülesvõtmiseks. Säilis vaid lõik Saurieši raudteejaamani, ka jäid rööpad üles võtmata Ķeipene raudteejaama juures.

## Viited
HitchBOT

**hitchBOT** oli 2013. aastal Kanadas valmistatud hääletamisrobot (ehk pöidlaküüdirobot), mille loojad olid  McMasteri Ülikooli professor David Harris Smith ja Frauke Zeller Ryersoni Ülikoolist. Projekti eesmärk oli uurida inimeste ja tehnoloogia suhestumist, püstitades uurimusküsimuse "Kas robotid võivad inimesi usaldada?". Robot hääletas edukalt Euroopas ja Kanadas, kuid USA-s uuring katkes, kuna robot hävitati Philadelphias.

## Vaata ka
*robootika

## Viited
Balvi piirkond

**Balvi piirkond** on 1. järgu haldusüksus (piirkond) Lätis.

Piirkond moodustati 2021. aastal, kui endised Balvi, Baltinava, Rugāji ja Viļaka piirkonnad ühiseks omavalitsuseks ühendati. Tekkinud uus omavalitsus vastab pindalalt endisele Balvi rajoonile. Piirkonna halduskeskuseks on Balvi linn.

## Haldusjaotus

* Balvi
* Viļaka
* Baltinava vald (*Baltinavas pagasts*)
* Balvi vald (*Balvu pagasts*)
* Bērzkalne vald (*Bērzkalnes pagasts*)
* Bērzpilsi vald (*Bērzpils pagasts*)
* Briežuciemsi vald (*Briežuciema pagasts*)
* Krišjāņi vald (*Krišjāņu pagasts*)
* Kubuli vald (*Kubulu pagasts*)
* Kuprava vald (*Kupravas pagasts*)
* Lazdukalnsi vald (*Lazdukalna pagasts*)
* Lazduleja vald (*Lazdulejas pagasts*)
* Medņeva vald (*Medņevas pagasts*)
* Rugāji vald (*Rugāju pagasts*)
* Susāji vald (*Susāju pagasts*)
* Šķilbēni vald (*Šķilbēnu pagasts*)
* Tilža vald (*Tilžas pagasts*)
* Vectilža vald (*Vectilžas pagasts*)
* Vecumi vald (*Vecumu pagasts*)
* Vīksna vald (*Vīksnas pagasts*)
* Žīguri vald (*Žīguru pagasts*)

## Viited

## Välislingid
*Balvi piirkonna koduleht
Ebanahkis

**Ebanahkis** (*Chondrostereum*) on kandseente hulka kuuluv perekond seeni.

## Liike
**Chondrostereum purpureum* –  lilla ebanahkis, purpurnahkis

## Välislingid
*
Koppelseen (perekond)

**Koppelseen** (*Panaeolina*) on kandseente hulka kuuluv seente perekond.

## Liik
**Panaeolina foenisecii* – koppelseen

## Välislingid
*
Matthew Tkachuk

**Matthew Tkachuk** (sündinud 11. detsembril 1997 Scottsdale'is Arizonas) on USA jäähokimängija, kes mängib vasaku või parema ääreründajana NHL-i klubis Florida Panthers. Ta on klubi meeskonna asekapten.

Aastatel 2013–2015 mängis ta United States Hockey League'is U.S. National Development Team'​is. Hooajal 2015/16 mängis ta Ontario Hockey League'i klubis London Knights. OHL-is mängis ta ühes ründeliinis koos Mitch Marneri ja Christian Dvorakiga. Põhihooajal oli Tkachuk resultatiivsuselt viies mängija (30+77). Samal hooajal tuli ta Knightsiga OHL-i meistriks. Väljalangemismängudes oli Tkachuk suurim väravakütt (20 väravat) ja Marneri järel resultatiivsuselt teine mängija (40 punkti).

2016. aastal valis Ottawa Senators ta NHL-i ''draft''is kuuenda valikuna. Flamesiga sõlmis ta 2016. aasta juulis kolmeaastase lepingu. Flamesi põhimeeskonnas mängis Tkachuk alates hooajast 2016/17. Debüüthooajal lõi ta liigas 13 väravat ja andis 35 väravasöötu. Tema resultatiivseim hooaeg Flameses oli kuues ja viimane 2021/22, mil ta lõi 42 väravat ja andis 62 väravasöötu. 2020. aastal valiti Tkachuk NHL-i tähtede mängule. Hooajal 2021/22 valiti ta *[[NHL Second All-Star Team]]*i.

2022. aasta juulis otsustas Tkachuk Flamesiga uut pikaajalist lepingut enam mitte sõlmida ja samal kuul kaubeldi ta Florida Panthersi.

2015. aastal tuli Tkachuk USA kuni 18-aastaste koondisega omavanuste maailmameistriks. Aasta hiljem võitis ta USA kuni 20-aastaste koondisega juunioride maailmameistrivõistlustel pronksmedali.

Tema isa Keith Tkachuk mängis NHL-is üle 1000 mängu. Matthew' noorem vend Brady Tkachuk mängib samuti NHL-is.

## Viited

## Välislingid
* Matthew Tkachuk NHL.com lehel
* Matthew Tkachuk hockeydb.com lehel
64. ekspeditsioon

**64. ekspeditsioon** oli Rahvusvahelise Kosmosejaama (ISS) 64. alaline meeskond.

Ekspeditsioon algas 21. oktoobril 2020 kui jaamast lahkus missioon Sojuz MS-16. Meeskonnas oli esialgu kolm liiget ning SpaceX Crew-1 saabumisega kasvas liikmete arv seitsmeni. Kuna Dragon 2 tavapärane meeskonnaliikmete arv on neli, on jaama alalise meeskonna suurus alates 64. ekspeditsioonist seitse.

64. ekspeditsioon lõppes 17. aprillil 2021.

## Viited
Gralla

**Gralla** on vald *(Marktgemeinde)* Austrias Steiermargi liidumaal Leibnitzi ringkonnas.

Gralla asub Muri jõe ääres kiirteel A9. Valla kirdeosas on Mur tõkestatud, et moodustada veehoidla, mis on populaarne väljasõitude sihtkoht.

## Viited
Richard Powers

**Richard Powers** (sündinud 18. juunil 1957) on Ameerika Ühendriikide kirjanik.

## Tunnustus
*2010 – valiti Ameerika Kunstide ja Kirjanduse Akadeemia liikmeks

## Teosed eesti keeles
*Powers, Richard 2021. *Ilmapuu*. (Tõlkinud Triin Tael.) Tallinn: Varrak. [Originaal: *The Overstory*, 2018.] Sari Moodne aeg.

*Powers, Richard 2022. *Hämming*. (Tõlkinud Triin Tael.) Tallinn: Varrak. [Originaal: *Bewilderment*, 2021.] Sari Moodne aeg.
Ischnoderma

***Ischnoderma*** on klassi *[[Agaricomycetes]]* kuuluv kandseente perekond.

## Eesti liike
**Ischnoderma benzoinum* – harilik tõrvis

## Liike mujal
**[[Ischnoderma resinosum]]*

## Välislingid
*
Mihkel Zilmer (helilooja)

**Mihkel Zilmer** (sündinud 17. jaanuaril 1986 Tartus) on eesti helilooja.

Kirjutanud muusikat peamiselt filmidele, tuntuimad neist Tõde ja õigus (Eesti 2019), Kalev (Eesti 2022), Forever Rich (Netflix 2021), Erna on sõjas (Taani-Belgia-Eesti 2020). 

## Tunnustus

* 2023 – EFTA gala parima filmihelilooja auhind
Igbo-Ora

**Igbo-Ora** on linn Nigeerias Oyo osariigis, Ibarapa Centrali omavalitsuse keskus. Linn asub Lagosest 80 km kaugusel põhjas. 2006. aastal elas seal ligi 72 000 inimest, 2017. aastaks oli rahvaarv kasvanud 278 514-ni.

Igbo-Oras asub Oyo Osariigi Põllumajanduskolledž, mis on andnud suure panuse linna sotsiaal-majanduslikku ja demograafilisse arengusse.
Kiefer Sherwood

**Kiefer Sherwood** (sündinud 31. märtsil 1995 Columbuses Ohios) on USA jäähokimängija, kes mängib NHL-i klubis Vancouver Canucks ründajana paremäärel.

Aastatel 2013–2015 mängis ta United States Hockey League'i klubis Youngstown Phantoms. Seejärel kuulus ta aastatel 2015–2018 Miami Ülikooli jäähokimeeskonda.

2018. aasta märtsis sõlmis ta lepingu NHL-i klubiga Anaheim Ducks. Hooaja 2017/18 lõpus debüteeris ta American Hockey League'is (AHL) Ducksi tütarklubis San Diego Gulls. NHL-is tegi ta Ducksi meeskonnas debüüdi 4. oktoobril 2017 hooaja avamängus San Jose Sharksi vastu. Esimese värava lõi ta NHL-is üheksa päeva hiljem mängus Dallas Starsi vastu. Debüüthooajal lõi Sherwood NHL-is kuus väravat ja andis 12 väravasöötu. Nii sel kui ka järgmisel hooajal mängis ta NHL-i kõrvalt AHL-is San Diego Gullsi meeskonnas.

2020. aasta oktoobris sõlmis ta üheaastase lepingu Colorado Avalanche'iga. Avalanche'i meeskonnas sai Sherwood kirja 27 mängu (lisaks kaks mängu väljalangemismängudes), mille jooksul lõi ühe värava ja andis neli väravasöötu. Hooajal 2021/22 paistis Sherwood silma AHL-is Avalanche'i tütarklubis Colorado Eagles, kui oli liigas resultatiivsuselt viies mängija (36+39).

2022. aasta juulis sõlmis ta üheaastase lepingu Nashville Predatorsiga. 7. oktoobril 2022 lõi ta NHL-i hooaja 2022/23 avamängus, mis toimus NHL-i *Global Series*i raames Tšehhis Prahas O2 Arenal, teisel mänguminutil San Jose Sharksi vastu hooaja esimese värava. Hooaeg 2022/23 oli NHL-is tema seni resultatiivseim, kui ta lõi seitse väravat ja andis kuus väravasöötu. Ta jäi Predatorsi veel üheks hooajaks ning tegi 2023/24. hooajal veelgi edukaima hooaja (10/17).

2024. aasta juulis sõlmis ta kaheaastase lepingu Vancouver Canucksiga. 16. detsember 2024 tegi ta mängus Colorado Avalanche'i vastu kübaratriki, kusjuures Sherfood lõi 3:1 võidumängus kõik Canucski kolm väravat.

## Viited

## Välislingid
* Kiefer Sherwood NHL.com lehel
* Kiefer Sherwood hockeydb.com lehel
Rick DiPietro

**Richard W. DiPietro Jr.** (sündinud 19. september 1981 Winthrop, Massachusetts on endine Ameerika Ühendriikide jäähokimängija (väravavaht). 2000. aastal valis New York Islanders ta NHL-i draft '​is esimese valikuna.

## Välislingid
* Rick DiPietro hockeydb.com lehel
Großklein

**Großklein** on vald *(Marktgemeinde)* Austrias Steiermargi liidumaal Leibnitzi ringkonnas.

Selle koha nime võib pidada ebatavaliseks, kuna "groß" on saksa keeles "suur" või "pikk", samas kui "klein" tähendab "väike", seega võib seda tõlkida kui "suur-väike".

See aga ei peegelda nime tegelikku päritolu. Saksa keeleteadlase Fritz Lochner von Hüttenbachi sõnul tuleneb osa "-klein" tõenäoliselt slaavi sõnatüvest "glina" (=savi, liivsavi) või "kljun" (=nokk). Kaasaegne Großklein (="suur Klein") ja seda ümbritsevad alad olid kunagi osa suuremast piirkonnast, mida kutsuti "Kleiniks". Nimi muudeti 1968. aastal vallavolikogu otsusega.

Vald asub Lõuna-Steiermargi *[[Weinstraße]]l.*

## Viited
Heiligenkreuz am Waasen

**Heiligenkreuz am Waasen** on vald (*Marktgemeinde*) Austrias Steiermargi liidumaal Leibnitzi ringkonnas.

## Viited
Paralepista

***Paralepista*** on šampinjonilaadsete seltsi heinikuliste sugukonda kuuluv seente perekond.

## Liike
**Paralepista flaccida* – pöördlehtrik, pöörd-ebaheinik
**Paralepista gilva* – kollane lehtrik, kollane ebaheinik

## Välislingid
*
Pöördlehtrik

**Pöördlehtrik** (*Paralepista flaccida*), varem pöörd-ebaheinik, on šampinjonilaadsete seltsi kuuluv seente liik.

## Välislingid
* Pöördlehtrik andmebaasis eElurikkus
Molander

**Molander** on rootsi perekonnanimi.
## Nime kandjaid
*Bertil Molander (1906–1992), Rootsi poksija
*Lydia Molander (1851–1929), Rootsi näitleja ja ooperilaulja
Vallaline kaunitar

**"Vallaline kaunitar"** on Eesti tõsieluseriaal. Seda näitas kanal TV3 ja see jõudis eetrisse 2022. aasta oktoobrist detsembrini.

Saate peaosaline oli meelelahutaja Brigitte Susanne Hunt. Saates otsis vallaline kaunitar Brigitte 11 osaleja seast oma eluarmastust. Osalejate eesmärk on saada Brigittelt punane roos, mis kindlustab edasimineku järgmisesse saatesse, et võita vallalise kaunitari süda. 

Saadet juhtis Elina Born ning peaprodutsent oli Kaupo Karelson.

## Viited
Vincent Lecavalier

**Vincent Lecavalier** (sündinud 21. aprillil 1980 L'Île-Bizardis Québeci provintsis) on endine Kanada jäähokimängija. 

1998. aastal valis Tampa Bay Lightning ta NHL-i *draft* '​is esimesena. Ta kuulus 2004. aastal Stanley karika võitnud meeskonda.

## Välislingid
* Vincent Lecavalier hockeydb.com lehel
Patrik Štefan

**Patrik Štefan** (sündinud 16. september 1980 Příbram, Tšehhoslovakkia) on endine Tšehhi jäähokimängija. Aastal 1999 valis Atlanta Thrashers ta NHL-*draft* '​is esimesena. Tema valikut peetakse NHL-i ajaloo üheks ebaõnnestunumaks esimese ringi valikuks.

## Välislingid
* Patrik Štefan hockeydb.com lehel
Mari Kendla

**Mari Kendla** (sünninimi Mäger; sündinud 26. detsembril 1970) on eesti keeleteadlane. Ta on leksikograaf, leksikoloog ja dialektoloog.

## Haridus ja töökäik
Lõpetanud Tallinna 54. Keskkooli ja Tartu Ülikooli filoloogiateaduskonna. Aastal 1999 kaitsnud Tartu Ülikoolis magistrikraadi ning aastal 2014 Tallinna Ülikoolis doktorikraadi (juhendaja Jüri Viikberg).

Töötanud 1993. aastast Eesti Keele Instituudis, 2008. aastast vanemleksikograafina. "Eesti murrete sõnaraamatu" toimetaja alates 13. vihikust (2002).

1994. aastast Emakeele Seltsi tegevliige.

## Publikatsioone
* Kendla, Mari (1999). Lääne-Eesti kalanimetused. (Magistritöö). Tallinn: Eesti Keele Instituut.
* Kendla, Mari (2014). Über die Entstehung und Klassifizierung estnischer Fischbezeichnungen. Linguistica Uralica, L, 29−43.
* Kendla, Mari (2014). Eesti kalanimetused: kujunemine, levik ja nimetamise alused. (Doktoritöö). Tallinn: Tallinna Ülikool, Eesti Keele ja Kultuuri Instituut.
* Kendla, Mari; Viikberg, Jüri (2015). Protoeurooplaste keelepärandist. Emakeele Seltsi aastaraamat, 61 (1), 135−154.
* Kendla, Mari (2020). Emakeele Seltsis sündinud sõnaraamat. Emakeele Seltsi aastaraamat, 65 (1), 277−287.

## Viited
Dimorphos

**(65803) Didymos I Dimorphos** on asteroid Didymose kaaslane. 

Dimorphose diameeter on umbes 170 meetrit ning see tiirleb Didymose ümber ringjal orbiidil. Dimorphose pöörlemine on sünkroonis Didymose ümber tiirlemisega ning seetõttu on Dimorphos Didymose poole alati sama küljega. Dimorphos avastati 20. novembril 2003 Ondřejovi Observatooriumis ning avastuse kinnitas Arecibo observatoorium. Rahvusvaheline Astronoomiaunioon (IAU) nimetas kaaslase Dimorphoseks juunis 2020 ning see on üks väiksemaid taevakehasid, millele IAU on nime andnud.

## Rammimine sondiga
26. septembril 2022 rammis Dimorphost NASA kosmoseaparaat DART, mis lühendas Dimorphose orbitaalperioodi 32 ± 2 minuti võrra. Külmkapisuuruse sondi mõjul paiskus ilmaruumi ligi 1000 tonni asteroidilt pärit ainet. NASA hinnangul näitab katse, et vähemalt keskmise suurusega Maad ähvardavaid asteroide on võimalik piisavalt varajase reageerimisega kursilt kallutada. Dimorphos teeb pärast kokkupõrget tiiru ümber Didymose 11 tunni ja 23 minutiga, algsest 33 minuti võrra vähem, millest järeldati, et tegemist on pigem üksteisega lõdvalt seotud kivi- ja tolmuhunnikuga, sest kui tegu olnuks ühest tükist koosneva asteroidiga, oleks arvutuste kohaselt vähenenud tiirlemisperiood seitse minutit.

2026. aastal jõuab Dimorphose juurde ESA kosmoseaparaat Hera, mis asub uurima DARTiga toimunud kokkupõrke mõjusid.

## Viited
Rick Nash

**Richard McLaren Nash** (sündinud 16. juunil 1984 Bramptonis Ontario provintsis) on endine Kanada jäähokimängija. Aastal 2002 valis Columbus Blue Jackets ta NHL-*draft* '​is esimesena.

## Välislingid
* Rick Nash hockeydb.com lehel
Kwasi Kwarteng

**Akwasi Addo Alfred Kwarteng** (sündinud 26. mail 1975) on Briti poliitik, alates 2010. aastast Suurbritannia parlamendi liige. Ta kuulub Konservatiivsesse Parteisse ning tema valimisringkond on Spelthorne Põhja-Surreys. Kwarteng oli aastatel 2021–2022 ettevõtluse, energeetika ja tööstusstrateegia riigisekretär, 2022. aasta septembrist oktoobrini oli ta Elizabeth Trussi valitsuse varakantsler.

Kwarteng sündis Londonis, tema vanemad immigreerusid Suurbritanniasse Ghanast. Ta on õppinud Etoni ja Trinity College'tes. Enne poliitikasse tulemist töötas ta kolumnistina ajalehes The Daily Telegraph ning majandusanalüütikuna. Novembris 2018 määrati ta Department for Exiting the European Unioni riigisekretäriks. Juulis 2019 määras peaminister Boris Johnson ta kliimaministriks, kus tema tööülesannete hulka kuulus ka valitsuse istungitel osalemine. Jaanuaris 2021 sai Kwartengist ettevõtlusminister.

Pärast Johnsoni tagasiastumist 2022. aastal toetas Kwarteng Konservatiivse Partei juhi kandidaati Liz Trussi. Kui Truss sai peaministriks, määras ta Kwartengi rahandusministriks. Sama aasta 23. septembril esitles Kwarteng oma "minieelarvet", mis sisaldas mitmeid maksulangetusi ning sai laia kriitika osaliseks. Tema eelarve-eelnõu tõttu kukkus Suurbritannia naelsterling korraks ajaloo madalaimale tasemele võrreldes USA dollariga. Kwarteng vabastati ametist 14. oktoobril. Tema ametiaja pikkuseks jäi 38 päeva, teise maailmasõja järgses Suurbritannias on lühemalt ametis olnud vaid üks rahandusminister.

## Viited

## Välislingid
*Blog at *Conservative Home*
*Spelthorne Conservatives
Ned Price

**Edward Chase Price** (sündinud 22. novembril 1982) on Ameerika Ühendriikide poliitiline nõunik ja endine luureametnik, alates 2021. aastast Ameerika Ühendriikide välisministeeriumi pressiesindaja. Aastatel 2006–2017 töötas ta Luure Keskagentuuris (CIA). Veebruaris 2017 avaldas ta ajalehes The Washington Post vastuolulise teate, milles ütles, et ennem läheb CIA-st erru kui töötab president Donald Trumpi alluvuses.

## Viited
November 2022

**November 2022**, kroonika

2022. aasta november algas teisipäeval ja lõppeb 30 ööpäeva pärast kolmapäeval.

## [[1. november]]
* Taanis toimusid parlamendivalimised. 
* Iisraelis toimusid parlamendivalimised. 

## [[5. november]]
* Venemaal toimus Kostroma ööklubi tulekahju, milles hukkus vähemalt 15 inimest.

## [[6. november]]
* Egiptuses Sharm el Sheikhis algas ÜRO kliimakonverents COP27.

## [[8. november]]
*2022. aasta Ameerika Ühendriikide valimised

## [[15. november]]
* Maailma rahvaarv ületas hinnangute järgi 8 miljardi inimese piiri.

## [[20. november]]
*Kataris algasid 2022. aasta jalgpalli maailmameistrivõistlused.

## [[23. november]]
* Euroopa Parlament võttis vastu resolutsiooni, milles nimetati Venemaa terrorismi riiklikuks toetajaks. Venemaa jätkas Ukraina tsiviiltaristu pommitamist. Samal päeval pommitati muuhulgas Vilnjanski sünnitusmaja, kus hukkus vastsündinu.

## Viited
Kellatorn (Toompea)

**Kellatorn** (alamsaksa *Klocktorne*) oli Tallinna Toompea Suure linnuse väravatorn, mida esimest korda on mainitud 1511. aastal.

Neljakandiline Kellatorn asus praegusel Piiskopi tänaval ja oli keskajal Suure linnuse ainuke väravatorn, siit ka rööpnimetus **Toomvärav**. Suure linnuse poolt avanes see kõigepealt eeskaitsealasse. Eeskaitsealast Pikka jalga või väljapoole kindlustatud ala viivate väravate olemusest pole midagi teada.

Osa torni lääneseinast on säilinud Lossi plats 6 paikneva hoone Piiskopi tänava poolses välisseinas.

## Vana Toomvärav
Pärast uue Toomvärava (Riia värava) kasutuselevõttu sai Kellatorni rööpnime **Vana Toomvärav** (1694 *die alte Thumb Pforte*).

## Vaata ka
*Tallinna vanalinna tornistik
*Toompea Suur linnus

## Kirjandus
*"Kellatorn". // Entsüklopeedia Tallinn 1 (A-M). Eesti Entsüklopeediakirjastus. Tallinn 2004. Lk 196
Su-34 allakukkumine Jeiskis

**Su-34 allakukkumine Jeiskis** oli 2022. aasta 17. oktoobri õhtul kell 18.20 Venemaal Aasovi mere kaldal asuvas Jeiskis toimunud lennuõnnetus, kus hävitus-pommituslennuk/ründelennuk Su-34 kukkus pärast õhkutõusmist üheksakorruselisse kortermajja. Esialgsetel andmetel hukkus 15 inimest (sh 3 last) ja sai vigastada 19 inimest. Venemaa kaitseministeeriumi teatel õnnestus lennuki pilootidel katapulteeruda. Õnnetuse põhjuseks oli ühe mootori süttimine õhkutõusmise ajal. Kortermajas, kuhu lennuk kukkus, puhkes suur tulekahju.

## Viited

## Välislingid
* Video captures Yeysk plane crash. *[[BBC News]]*, 24. oktoober 2022
Evini vangla

**Evini vangla** (pärsia keeles زندان اوین, *Zendân-e-Evin*) on vangla Iraani pealinna Teherani Evini linnaosas. Vanglas on alates 1972. aastast, enne ja pärast Iraani revolutsiooni, hoitud poliitvange. Poliitvangide tiiva hüüdnimi on "Evini ülikool", kuna seal hoitakse ka üliõpilasi ja haritlasi. Evini vanglas rikutakse süüdistuste kohaselt tihti dissidentide ja valitsusvastaste kinnipeetavate inimõigusi. 1983. aastal oli vanglas 15 000 kinnipeetavat.

## Vaata ka
* 1988. aasta Iraani poliitvangide hukkamised
* Iraani inimõigused
* Vanglate loend
* Valge piinamine
* Zahra Bahrami
* Zeynab Jalalian
* Kasra Nouri
* Kylie Moore-Gilbert
* Nazanin Zaghari-Ratcliffe

## Viited

## Välislingid
*Inside Iran's most notorious jail, BBC News report on a visit to the prison given by a group of domestic and foreign journalists.
*Photograph of Evin prison
Mike Modano

**Michael Thomas Modano Jr.** (sündinud 7. juuni 1970 Livonia, Michigan) on endine Ameerika Ühendriikide jäähokimängija. Aastal 1988 valis Minnesota North Stars ta NHL-*draft* '​is esimesena. Ta võitis Stanley karika 1999. aastal. Modano mängis kogu oma karjääri vaid Minnesota North Starsi ja Dallas Starsi ridades ning viimase hooaja Detroit Red Wingsis.

## Välislingid
* Mike Modano eliteprospects.com lehel
* Mike Modano hockeydb.com lehel
Mats Sundin

**Mats Johan Sundin** (sündinud 13. veebruar 1971 Bromma, Stockholm) on endine Rootsi jäähokimängija. Aastal 1989 valis Quebec Nordiques ta NHL-*draft* '​is esimesena.

## Välislingid
* Mats Sundin eliteprospects.com lehel
* Mats Sundin hockeydb.com lehel
Eric Lindros

**Eric Bryan Lindros** (sündinud 28. veebruaril 1973 Londonis Ontario provintsis) on endine Kanada jäähokimängija. 

1989. aastal valis Quebec Nordiques ta NHL-*draft* '​ist esimesena oma ridadesse. 

Ta mängis neljas NHL-i klubis: Philadelphia Flyersis, New York Rangersis, Toronto Maple Leafsis ja Dallas Starsis.

## Välislingid
* Eric Lindros eliteprospects.com lehel
* Eric Lindros hockeydb.com lehel
Dale Hawerchuk

**Dale Martin Hawerchuk** (4. aprill 1963 Toronto, Ontario – 18. august 2020 Barrie, Ontario) oli Kanada jäähokimängija. 

1981. aastal valis Winnipeg Jets ta NHL-*draft* '​is esimesena oma mängijaks.

## Välislingid
* Dale Hawerchuk eliteprospects.com lehel
* Dale Hawerchuk hockeydb.com lehel
Bryan Berard

**Bryan Wallace Berard** (sündinud 5. märts 1977 Woonsocket, Rhode Island) on endine Ameerika Ühendriikide jäähokimängija. Aastal 1995 valis Ottawa Senators ta NHL-*draft* '​is esimesena.

## Välislingid
* Bryan Berard eliteprospects.com lehel
* Bryan Berard hockeydb.com lehel
Zolfaghar (rakett)

**Zolfaghar** (pärsia keeles ذوالفقار) on maanteeltransporditav üheastmeline tahkekütuseline Iraani lühimaa ballistiline rakett (SRBM), mis on nime saanud ‘Alī ibn Abī Ţālibi mõõga Zulfiqari järgi. Ilmselt on rakett konstrueeritud SRBM-i tüüpkonna Fateh-110 järgi (võimalik, et Fateh-313 järgi). Iraani sõjavägi esitles raketti aastal 2016, teenistusse jõudis see aastal 2017. Seda kasutatakse Fateh-110 alternatiivina lühematel distantsidel. Esmakordselt kasutati Zolfaghari lahingus 2017. aastal operatsiooni Laylat al-Qadr käigus Iraagi ja Levandi Islamiriigi vastu. Enne 2017. aastat ei oldud maailmas sellist tüüpi raketti 30 aastat kasutatud.

## Kasutajad
* 
### Tulevased kasutajad
* 

## Vaata ka
* Fateh-110
* Fateh-313
* Dezful (rakett)
* Iraani teadus ja tehnoloogia

## Viited
Mario Lemieux

**Mario Lemieux** (sündinud 5. oktoobril 1965 Montréalis Québeci provintsis) on endine Kanada jäähokimängija. 

1984. aastal valis Pittsburgh Penguins ta NHL-*draft* '​is esimesena. Ta kuulus 1991. ja 1992. aastal Stanley karika võitnud meeskonda. 2002. aasta taliolümpiamängudel võitis ta Kanada koondise koosseisus kuldmedali.

## Välislingid
* Mario Lemieux eliteprospects.com lehel
* Mario Lemieux hockeydb.com lehel
Owen Power

**Owen Power** (sündinud 22. novembril 2002 Mississaugas Ontario osariigis) on Kanada jäähokimängija, kes mängib kaitsjana NHL-i klubis Buffalo Sabresis. 2021. aastal valis Buffalo Sabres ta NHL-i *draft* '​is esimese valikuna.

## Välislingid
* Owen Power eliteprospects.com lehel
* Owen Power hockeydb.com lehel
Roman Hamrlík

**Roman Hamrlík** (sündinud 12. aprill 1974 Zlín, Tšehhoslovakkia) on endine Tšehhi jäähokimängija. Aastal 1992 valis Tampa Bay Lightning ta NHL-*draft* '​is esimesena. Ta oli kaitsja, kelle suurimaks tugevuseks peeti litrimängu.

## Välislingid
* Roman Hamrlík eliteprospects.com lehel
* Roman Hamrlík hockeydb.com lehel
Kureli mõis

**Kureli mõis** ehk **Kureļi mõis** (saksa keeles *Kurel*, ka *Kyrre*) oli mõnda aega eksisteerinud mõis Liivimaal Valga kreisis Härgmäe kihelkonnas. Nüüdisaegse haldusjaotuse järgi paikneb Lätis Valka piirkonnas Härgmäe vallas. Hiljem kujunes see Pedele mõisa karjamõisaks.

## Ajalugu
Mõis kasvas välja Härgmäe ordulinnuse linnuseläänist. 1625. aasta 10. septembril annetas Rootsi kuningas Gustav II Adolf kogu linnuselääni kindralmajor Wilhelm (Robbert) de la Barrele, kes 500 taalri eest Kurli aastal 1654 oma kasupojale Georg Zeddelmannile pantis. Aastal 1682 kuulus see Heinrich Wilhelm von Zeddelmannile.

Hilisematel aegadel asus seal Pedeli mõisa karjamõis.

## Mõisa suurus
Kui mõis rajati, allus sellele kaks talukohta.

## Vaata ka
*Härgmäe ordulinnus

## Viited
Fateh-110

:*See artikkel räägib Iraani raketist. Iraagi raketi kohta vaata artiklit [[Ababil-100]].*

**Fateh-110** (pärsia keeles فاتح-۱۱۰, "*vallutaja*"; ka **NP-110**) maanteeltransporditav üheastmeline tahkekütuseline Iraani pind-pind-tüüpi rakett, mida toodab Iraani Lennundustööstuste Organisatsioon. Esimese põlvkonna Fateh-110 rakette katsetati septembris 2002 ning hakati pärast seda tootma. Relva algne laskeulatus oli 200 km, septembris 2004 hakati tootma teise põlvkonna rakette, mille laskeulatus oli 250 km. Neljas põlvkond, laskekaugusega 300 km, jõudis tootmisse aastal 2010. Aastal 2012 hakati tootma neljanda põlvkonna rakette, mis on täpsemad.

Fateh-110 konstrueerimisel võeti põhjaks juhitamatu rakett Zelzal-2, millele lisati juhtimissüsteem. Hilisemate põlvkondade rakettidel on muudetud ka muid osi ning parandatud laskeulatust ning löögi tugevust. Fateh-110 toodetakse Süürias litsentsi alusel, seal on raketi nimeks M-600. Raketti on Süüria kodusõjas kasutanud nii Iraan kui Süüria. Lisaks on seda ilmselt Liibanonis kasutanud rühmitus Ḩizb Allāh.

## Kasutajad
*  Ḩizb Allāh
* 
* 

## Vaata ka
* Iraani Islamivabariigi Relvajõud
* Iraani kaitsetööstus
* Islami revolutsioonilise kaardiväe lennundusjõud
* Zelzal-2
* Zelzal-3
* Fateh-313
* Raad-500 (rakett)
* Fajr-5
* Iraani teadus ja tehnoloogia

## Viited

## Välislingid
* CSIS Missile Threat – Fateh 110
* Info Page on Fatah 110 by Israel Missile Defense Association
* The Middle East Missile Monitor: FATEH-110
HESA Shāhed 136

**HESA Shahed 136** (pärsia keeles شاهد ۱۳۶, "*[[Šahada|usutunnistus]]*"; Venemaal **Geran-2**, vene keeles Герань-2, *[[kurereha]]*) on Iraani hulkurdroon, mida toodab HESA (شرکت صنایع هواپیماسازی ایران — هسا) koos Shahed-iga (مرکز تحقیقات صنایع هوایی شاهد). Relv on konstrueeritud maapealsete sihtmärkide ründamiseks distantsilt. Seda suhteliselt odavat drooni tulistatakse mitmekaupa stardirestilt (vähemalt viiekaupa) ja see on mõeldud õhutõrje ülekoormamiseks ning seeläbi maapealsete sihtmärkide hävitamiseks. Ilmselt kasutasid Shahed 136-t esimest korda huthid Jeemenis. Septembris 2022 kasutasid Venemaa Föderatsiooni maaväed seda relva Ukrainas.

## Kasutajad
### Praegused
*  Al-Ḩūthiyyūn
* 
* 

## Vaata ka
* Iraani kaitsetööstus
* Shahed 129
* WB Electronics Warmate
* IAI Harop
* IAI Harpy
* HESA Ababil
* Mehitamata õhusõidukite loend

## Viited

## Välislingid
Chris Phillips

**Chris Phillips** (sündinud 9. märtsil 1978 Fort McMurrays Alberta provintsis) on endine Kanada jäähokimängija. 

1996. aastal valis Ottawa Senators ta NHL-i *draft* '​is esimesena.

## Välislingid
* Chris Phillips eliteprospects.com lehel
* Chris Phillips hockeydb.com lehel
Owen Nolan

**Owen Liam Nolan** (sündinud 12. veebruar 1972 Belfast, Põhja-Iirimaa) on Kanada endine jäähokimängija. Aastal 1990 valis Quebec Nordiques ta NHL-*draft* '​is esimesena.

## Välislingid
* Owen Nolan eliteprospects.com lehel
* Owen Nolan hockeydb.com lehel
65. ekspeditsioon

**65. ekspeditsioon** oli Rahvusvahelise Kosmosejaama (ISS) 65. alaline meeskond.

Ekspeditsioon algas 17. aprillil 2021, kui jaamast lahkus Sojuz MS-17. Jaama komandöriks oli esialgu Shannon Walker, kellest sai jaama kolmas naiskomandör ja lühima teenistusajaga jaama komandör, olles ametis 11 päeva. 2. mail lahkus jaamast SpaceX Crew-1 ning jaama järgmiseks komandöriks sai JAXA astronaut Akihiko Hoshide. 4. oktoobril sai jaama komandöriks Thomas Pesquet, kellest sai neljas eurooplasest jaama komandör ning esimene prantslane, kes on jaama komandör olnud.

Ekspeditsiooni ajal külastasid jaama kosmonaut Anton Škaplerov, filmirežissöör Klim Šipenko ja näitleja Julia Peresild, kes filmisid jaamas stseene filmi "Challenge" jaoks.

Ekspeditsioon lõppes 17. oktoobril 2021.

## Meeskond

## Viited
Ogre piirkond

**Ogre piirkond** on 1. järgu haldusüksus (piirkond) Lätis.

Piirkond moodustati 2021. aastal, kui endised Ogre, Ikšķile, Lielvārde ja Ķegumsi piirkonnad ühiseks omavalitsuseks ühendati. Uue Ogre piirkonna pindala on 1839,4 km². Tekkinud uus omavalitsus vastab pindalalt endisele Ogre rajoonile. Piirkonna halduskeskuseks on Ogre linn.

## Haldusjaotus

* Ikšķile
* Ķegums
* Lielvārde
* Ogre
* Birzgale vald (*Birzgales pagasts*)
* Jumprava vald (*Jumpravas pagasts*)
* Ķeipene vald (*Ķeipenes pagasts*)
* Krape vald (*Krapes pagasts*)
* Laubere vald (*Lauberes pagasts*)
* Lēdmane vald (*Lēdmanes pagasts*)
* Lielvārde vald (*Lielvārdes pagasts*)
* Madliena vald (*Madlienas pagasts*)
* Mazozoli vald (*Mazozolu pagasts*)
* Meņģele vald (*Meņģeles pagasts*)
* Ogresgalsi vald (*Ogresgala pagasts*)
* Rembate vald (*Rembates pagasts*)
* Suntaži vald (*Suntažu pagasts*)
* Taurupe vald (*Taurupes pagasts*)
* Tīnūži vald (*Tīnūžu pagasts*)
* Tome vald (*Tomes pagasts*)

## Viited

## Välislingid
*Ogre piirkonna koduleht
Lielauce järv

**Lielauce järv** (ka **Auce järv**, läti keeles *Lielauces ezers* või *Auces ezers*) on järv Lätis Dobele piirkonnas Lielauce vallas. Järve pindala on 3,76 km². Suurim sügavus on 3,5 m.

Järve ümbruses asub Vīķise soo kaitseala.

Järve kaldad on soostunud, ligipääs sellele asub Lielauce mõisa juures. Selle kallastele jäävad Lielauce ja Stirnase külad. Järve lõunaosas on kaks saart, neist suurem kannab nime Mednieki saar.

Järv asub merepinnast 100,8 meetri kõrgusel. Põhi on mudane, kohati katab seda sapropeel. Järvest on leitud kuutteist liiki kalu.

## Viited

 

## Välislingid
*Läti järvede andmebaas
Hockey Hall of Fame

**Hockey Hall of Fame**, (*HHOF*), on muuseum, mis on ehitatud kuulsate inimeste ümber, kes olid olulised jäähoki üldiselt ja eriti Põhja-Ameerika jäähoki arendamiseks.

Hockey Hall of Fame asub Torontos, Ontarios.

Rootsi mängija Börje Salming valiti HHOF-i 1996. Liikmete hulka kuuluvad näiteks Wayne Gretzky, Mario Lemieux, Patrick Roy, Jari Kurri ja paljud teised.

## Välislingid

*The Hockey Hall of Fame
Ed Jovanovski

**Edward Jovanovski** (sündinud 26. juunil 1976 Windsoris Ontario provintsis) on endine Kanada jäähokimängija. 

1994. aastal valis Florida Panthers ta NHL-*draft* '​is esimesena.

## Välislingid
* Ed Jovanovski eliteprospects.com lehel
* Ed Jovanovski hockeydb.com lehel
Saratoga kampaania

**Saratoga kampaania** oli Suurbritannia Põhja-Ameerika väejuhatuse katse võtta enda kontrolli alla strateegilise tähtsusega Hudsoni jõe org 1777. aastal Ameerika iseseisvussõja ajal. Kampaania päädis brittide alistumisega, ajaloolane Edmund Morgan on seda pidanud "sõja suureks pöördepunktiks, kuna see tagas ameeriklastele välisabi, mis oli viimane võiduks vajalik element".

Saratoga kampaania põhipingutuse planeeris ja algatas kindral John Burgoyne. Ta liikus ligi 8000 mehega juunis Quebecist lõunasse, üle Champlaini järve Fort Ticonderogasse, sealt lõunasse üle George'i järve ning viimaks mööda Hudsoni orgu Saratogasse. Esimesed kokkupõrked ei andnud kummalegi poolele otsustavat edu. Kampaania pöördepunkt saabus augustis, kui Vermonti, New Hampshire'i ja Massachusettsi omakaitseväed alistasid Benningtoni lahingus ligi 1000 Burgoyne'i väes teeninud Brunswickeri ja Hesseni sõdurit. Septembris ja oktoobris halvenes brittide olukord veelgi, kuna lüüa saadi Saratoga lahingus ning ameeriklastele saabus lisavägesid. Britid olid sunnitud kindral Horatio Gatesile alistuma 17. oktoobril.

Kaugel Londonis välja töötatud sõjaplaanidest reaalsel lahinguväljal kasu ei olnud. Kolonel Barry St. Leger oleks pidanud liikuma üle Mohawki jõe oru Albany peale itta, kuid oli sunnitud pärast Fort Stanwixi piiramist taganema. Brittide plaanitud abiväed lõunast ei jõudnud kohale möödarääkimise tõttu, kindral William Howe saatis oma väed hoopis Philadelphia peale, mitte ei läinud Burgoyne'ile appi. Oktoobris prooviti lisavägesid saata New Yorgist, kuid siis oli juba hilja.

Ameeriklaste võit oli uue riigi rahva moraalile hädavajalikuks turgutuseks, kuid mis veel tähtsam, see veenis Prantsusmaad sõtta Ameerika Ühendriikide poolel sekkuma. Prantslased toetasid ameeriklasi raha, sõdurite ja laskemoonaga, lisaks pidasid Suurbritannia vastu ülemaailmset meresõda.

## Vaata ka
* Ameerika iseseisvussõja lahingute loend
* Ameerika iseseisvussõda

## Viited

## Kirjandus
* Clark, Jane. "Responsibility for the Failure of the Burgoyne Campaign." *American Historical Review* (1930): 542–559 online.
*
*
* Corbett, Theodore. *No Turning Point: The Saratoga Campaign in Perspective* (University of Oklahoma Press; 2012) 436 pages; detailed history; argues it was not a decisive turning point in the war
*
*  (paperback).
*  (1992 paperback)
*
*
*
*
*

## Välislingid
*Fort Ticonderoga website
*Hubbardton Battlefield State Historic Site
*National Park Service website for Fort Stanwix
*Oriskany Battlefield State Historic Site
*Bennington Battlefield State Historic Site
*National Park Service website for Saratoga National Historical Park
*Fort Montgomery State Historic Site
* The Marshall House, Schuylerville, New York
* The Saratoga Campaign, Revolutionary War Animated